
Es-Selamu alejkum!


Da li postoji neko određeno pravo kada neko iz bliže familije pogine ili umre postoje kod nas adet da se dolazi na žalost, kako gosta dočekati ispratiti i čime ga poslužiti ? Da vas Allah nagradi. Esselamu alejkum.


* 
* 
* 
* 
* 
* 
* 

 
Šta je sunnet kada neko iz bliže familije umre ?

Es-Selamu alejkum!


Lijepo je porodici umrlog izraziti saučesće riječima: 


“Inne lillahi ma ehaze ve lillahi ma eata, ve kullu šejin indehu li edželin musemma, fasbir vehtesib.” U prijevodu: “Allahu pripada ono što je dao i uzeo. Svaka stvar kod Allaha ima svoj određeni rok. Strpite se i očekujte nagradu od Allaha!” (Buhari).


Međutim, nisu ispravne današnje klasične posjete porodici umrlog, koji pripremaju hranu za goste, kako na dan ukopa tako i nekoliko narednih dana nakon ukopa.  

Veliki hanefijski pravnik Ibn-Hummam kaže: “Pokuđeno je ići na obrok porodici umrlog, jer se gozba priprema u veselju a ne u žalosti. Ovakva gozba je ružna novotarija.” (Vidjeti: Serhu fethil-kadir, 2/142). Slično ovome rekao je hanefijski hadiski stručnjak Seharenfuri. (Vidjeti: Bezlul-medžhud, (14/99). Imam Zerkesi kaže: “Pohvalno je pripremiti hranu porodici umrlog, a njima nije dozvoljeno pripremati hranu drugima.” (Vidjeti: Serhuz-Zerkesi, (2/357-358).


Dakle, sunnet je pripremiti hranu za porodicu umrlog. Abdullah b. Džafer kaže da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s., rekao: “Pripremite hranu za Džaferovu porodicu. Snašla ih je nevolja.” (Edu Davud i Ibn-Madže sa ispravnim lancem prenosilca).


Ako porodica umrlog posluži pridošle goste kahvom ili sokom neće smetati, inša-Allah, ali bez pripreme hrane, a Allah najbolje zna.


Es-Selamu alejkum!  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (03.11.2004)


Preuzeto sa stranice:islamskiedukativni.wordpress.com


